Diari Oficial de la Generalitat Valenciana


Sumari del DOGV 3573, del 01-09-1999 (1999/7147)

RESOLUCIÓ de 30 de juliol de 1999, del Rectorat de la Universitat Jaume I, per la qual es convoca una oferta pública per a la selecció d'un tècnic superior d'investigació d'aquest organisme, amb contracte laboral temporal per obra o servei (projecte subscrit amb la Comissió Europea ESPRIT 26713 TQM-Tile).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3573

Data del DOGV
:   01-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/7147


Data del document
:   30-07-1999

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * investigació universitària
    * universitat
    * concurs administratiu

RESOLUCIÓ de 30 de juliol de 1999, del Rectorat de la Universitat Jaume I, per la qual es convoca una oferta pública per a la selecció d'un tècnic superior d'investigació d'aquest organisme, amb contracte laboral temporal per obra o servei (projecte subscrit amb la Comissió Europea ESPRIT 26859 TQM-Tile). [1999/F7147]
  
D'acord amb allò que s'estableix en l'article 17.2 del II Conveni Col·lectiu del Personal Laboral de les Universitats Públiques de la Comunitat Valenciana, el Rectorat de la Universitat Jaume I, fent ús de les atribucions que li confereix l'article 18, en relació amb l'article 3.e) de la Llei de Reforma Universitària, convoca una oferta pública d'una plaça de tècnic superior d'investigació, d'acord amb les bases següents:
  
1) Denominació del lloc de treball
  
Tècnic superior d'investigació.
  
2) Retribució íntegra anual
  
La retribució íntegra anual serà de 3.222.000 pessetes, distribuïdes en 12 mensualitats, en concepte de sou base.
  
3) Objecte i període
  
La Comissió Europea finança al consorci TQM-Tile en el desenvolupament d'una metodologia i ferramentes que ajuden les organitzacions a especificar i implantar sistemes d'indicadors per a la gestió.
  
La innovadora metodologia que integra la gestió basada en indicadors amb la gestió per processos és aplicable a organitzacions de diverses grandàries i sectors. La implantació i utilització de la metodologia serà recolzada amb tecnologia informàtica avançada que s'integrarà amb els sistemes d'informació de l'organització.
  
Per a això, l'equip multidisciplinar de la UJI desitja incorporar un Titulat Superior amb la missió de la programació de components del sistema d'informació desenvolupat en el projecte.
  
La duració del contracte serà determinada per la duració del projecte i la disponibilitat del pressupost.
  
4) Jornada de treball
  
40 hores setmanals.
  
5) Requisits dels aspirants
  
Ser espanyol o nacional d'un estat membre de la Unió Europea o nacional d'aquells estats als quals, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors, en els termes en què aquesta estiga definida en el tractat constitutiu de la Comunitat Europea.
  
Tenir fets els 18 anys i no tenir l'edat de jubilació.
  
Estar en possessió del títol de llicenciat/ada o enginyer/a.
  
No patir malaltia ni estar afectat per limitació física o psíquica que siga incompatible amb l'exercici de les funcions corresponents.
  
No haver estat separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les funcions públiques.
  
Aquests requisits hauran de posseir-se en el dia de l'acabament del termini de presentació de sol·licituds, i mantenir-se fins al moment de la firma del contracte de treball.
  
6) Mèrits preferents
  
Enginyer Informàtic.
  
Experiència en programació en entorns Internet amb productes Microsoft (VisualC, VisualBasic, ASP, HTLM).
  
Coneixements del llenguatge Java
  
Coneixement dels sistemes operatius Windows NT i Unix.
  
Coneixements en administració de bases de dades (MS SQL server, Oracle).
  
7) Sistema selectiu de la plaça
  
- Valoració del currículum dels aspirants (d'acord amb el barem que figura en el annex II).
  
- Entrevista amb el tribunal.
  
8) Tribunal
  
El tribunal qualificador és el que figura en l'annex III d'aquesta convocatòria.
  
Els membres del tribunal han d'abstenir-se d'intervenir-hi quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El president podrà sol·licitar als membres del tribunal una declaració expressa de no trobar-se en cap de les circumstàncies previstes en els articles esmentats.
  
El tribunal resoldrà tots els dubtes que puguen aparéixer pel que fa a l'aplicació d'aquestes normes, així com en allò que puga produir-se dels casos no previstos.
  
El procediment d'actuació del tribunal s'ajustarà en tot moment a allò que dispose la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Per a qualsevol aclariment sobre la convocatòria, les persones interessades podran adreçar-se al director del projecte d'investigació, el senyor José A. Heredia, de la Unitat Predepartamental de Tecnologia, Campus de Riu Sec, telèfon 947 34 39 92.
  
9) Presentació de sol·licituds
  
Les sol·licituds, emplenades d'acord amb el model que s'adjunta a l'annex I, amb l'expedient acadèmic i currículum, s'hauran de presentar al Registre General de la Universitat Jaume I o per qualsevol dels procediments establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 20 dies naturals, comptadors des de l'endemà de la publicació en el Diari Oficial de la Generalitat Valenciana.
  
Cal presentar una fotocòpia del document nacional d'identitat.
  
No serà necessària la compulsa dels documents que es presenten fotocopiats, sinó que n'hi haurà prou amb la declaració jurada de la persona interessada sobre l'autenticitat d'aquests, així com les dades que figuren a la sol·licitud, sense perjudici que, en qualsevol moment, la comissió o la universitat puguen requerir els aspirants perquè acrediten la veracitat de les circumstàncies i els documents aportats que hagen estat objecte de valoració.
  
10) Norma final
  
Aquesta convocatòria, les seues bases i tots els actes administratius que es puguen derivar d'aquesta i de les actuacions del tribunal, podran ser impugnats per part de les persones interessades en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions del tribunal, d'acord amb la norma esmentada.
  
Castelló de la Plana, 30 de juliol de 1999.- El rector, p. d. (Resolució de 20 de juliol de 1999), el vicerector d'Ordenació Acadèmica i Professorat: Vicent Climent Jordà.
  
ANNEX I
  
Sol·licitud
  
Dades personals
  
Primer cognom:
  
Segon cognom:
  
Nom:
  
Data de naixement:
  
DNI:
  
Telèfon:
  
Adreça i codi postal:
  
Localitat/comarca o província:
  
Dades del lloc de treball sol·licitat
  
Denominació del lloc de treball:
  
Classificació:
  
SOL·LICITE l'admissió en el procés selectiu per a cobrir una plaça de . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . ., convocat per la Resolució de data . . . . . . d . . . . . . . . . . . . . . de 1999, i
  
DECLARE que són certes les dades consignades i que reunisc les condicions exigides per a l'ingrés en la funció pública i les especialment assenyalades en aquesta convocatòria. Així mateix, em compromet a provar documentalment els mèrits al·legats.
  
La persona interessada,
  
Castelló de la Plana, ....... , d ............................. de 1999
  
RECTORAT DE LA UNIVERSITAT JAUME I
  
ANNEX II
  
Barem
  
Expedient: fins a 4 punts.
  
Experiència en programació en entorns Internet amb productes Microsoft (VisualC, visualBasic, ASP, HTLM): fins a 6 punts.
  
Coneixements del llenguatge Java: fins a 4 punts.
  
Coneixement dels sistemes operatius Windows NT i Unix: fins a 4 punts.
  
Coneixements en administració de bases de dades (SQL server, Oracle): fins a 4 punts.
  
Coneixements de valencià: fins a 2 punts.
  
Coneixements d'anglés: fins a 2 punts.
  
Entrevista: fins a 4 punts.
  
El nombre d'aspirants que passen a la fase d'entrevista serà determinat per criteri del tribunal que jutge les sol·licituds presentades.
  
ANNEX III
  
Tribunal titular
  
President: el vicerector d'Investigació i Planificació, o la persona que delegue
  
Tres vocals en representació de la Universitat Jaume I.
  
Un representant del Comité d'Empresa, a proposta d'aquest òrgan.
  
Secretari: el cap del Servei de Recursos Humans o la persona en qui delegue, que hi actuarà amb veu, però sense vot.